**Kërkesë për Shprehje të Interesit**

Shteti: Kosovë

ID e projektit: P164555

Emri i kredisë së Bankës Botërore: Projekti i Kadastrit të Pronës së Paluajtshme & Infrastrukturës Gjeohapësinore

Nr. Identifikues i kontratës: XK-KCA-372845-CS-INDV

Data e publikimit: 20 Korrik 2023

STAFI MBËSHTETËS KOMUNAL – KONSULENTËT

(PËR MBLEDHJEN DHE PËRDITËSIMIN E TË DHËNAVE TË ADRESAVE)

**Informacionet e përgjithshme**

Qeveria e Kosovës (QK) ka marrë një Kredi nga Shoqata Ndërkombëtare për Zhvillim (IDA) e Grupit të Bankës Botërore në vlerë prej 14.60 milion EUR për të financuar Projektin e Kadastrit të Pronës së Paluajtshme & Infrastrukturës Gjeohapësinore (REGIP), që pritet të zbatohet brenda një periudhe pesëvjeçare. Projekti i propozuar synon të ndihmojë Qeverinë e Kosovës që të rrisë transparencën dhe cilësinë e administrimit të tokës dhe të dhënave dhe shërbimeve gjeohapësinore. Agjencia Kadastrale e Kosovës (AKK) është agjencia zbatuese për projektin REGIP, brenda së cilës do të krijohet Njësia për Implementimin e Projektit (NjIP). NjIP do të jetë përgjegjëse për zbatimin e përditshëm të projektit dhe për ofrimin e mbikëqyrjes teknike specifike të aktiviteteve të projektit. NjIP është përgjegjëse për të gjitha aspektet e besueshmërisë, siç janë prokurimi, menaxhimi financiar, monitorimi dhe vlerësimi, dhe masat mbrojtëse sipas REGIP. Projekti përbëhet nga komponentët e mëposhtëm:

Komponenti A - Politika, Mbështetja Ligjore dhe Institucionale;

Komponenti B - Modernizimi i Kadastrit;

Komponenti C - TIK dhe Infrastruktura Gjeohapësinore dhe

Komponenti D - Menaxhimi i Projektit, Ngritja e Kapaciteteve, Informimi i Publikut dhe Monitorimi dhe Vlerësimi.

*Fushëveprimi i stafit mbështetës komunal – konsulentëve (për mbledhjen dhe përditësimin e të dhënave të adresave) është përshkruar në Termat e Referencës (TeR) për këtë detyrë. TeR mund të gjendet në linkun e uebfaqes së AKK-së:* <https://akk.rks-gov.net/sq/shpallje>

**Objektivat e përgjithshme të projektit janë:**

Procesi i kompletimit të regjistrit të adresave përbëhet nga tre komponentë kryesorë:

1. **Përditësimi i hyrjeve që duhet të kenë një numër të adresës sipas zhvillimeve në terren.**  Të dhënat për hyrjet që duhet të kenë adresë nuk janë përditësuar rregullisht nga viti 2012. Informacionet për hyrjet në ndërtesat e ndërtuara nga viti 2012 e deri më tani, dhe të cilat nuk janë identifikuar, duhet të mblidhen në terren, të numërohen dhe të regjistrohen në Regjistrin e Adresave (ARIS).
2. **Mbledhja e adresave brenda në ndërtesa -** regjistrimi i adresave të brendshme, siç janë banesat dhe objektet afariste, është një tjetër proces i rëndësishëm, ku duhet të mblidhen të dhënat për katet dhe banesat në ndërtesat kolektive. Hyrjet në banesa dhe lokale afariste duhet të numërohen dhe regjistrohen në ARIS.
3. **Mbledhja dhe regjistrimi i informacioneve në lidhje me tabelat e emrit të rrugëve të të dhënave përkatëse në ARIS -** Procesi i sinjalizimit të adresave është një nga proceset më të rëndësishme. Gjatë kësaj faze është e rëndësishme mbledhja dhe digjitalizimi i të dhënave të rëndësishme të tabelave me emrat e rrugëve. Pas mbledhjes dhe digjitalizimit të të dhënave të tabelave me emrat e rrugëve, është gjithashtu e nevojshme që komunat të mbështeten në inspektimin e procesit të vendosjes së tabelave me emrat e rrugëve dhe tabelave me numra e adresave.
4. **Përditësimi i hyrjeve sipas zhvillimeve në terren**

Ky proces përfshin mbledhjen e pikave të adresave që mungojnë për objektet e shqyrtuara, që janë pika që japin informacione për vendndodhjen e hyrjeve të ndërtesave etj. dhe caktimin e numrave të adresave të tyre. Pikat duhet të tregohen në hartat në letër në terren për punë të mëvonshme në zyrë për digjitalizimin e pikave dhe dhënien e numrave duke përdorur sistemin e GIS-it.

1. **Mbledhja, numërimi dhe regjistrimi i adresave brenda ndërtesave**

Mbledhja dhe regjistrimi i adresave të brendshme është një tjetër aktivitet i rëndësishëm për kompletimin e Sistemit të Adresave. Për ndërtesat kolektive, një adresë është ose do të caktohet për çdo hyrje në katin përdhes. Përveç kësaj, duhet të caktohen numra për hyrjet e banesave ose zyrave, siç ndodh brenda ndërtesave kolektive, gjatë procesit pasues të brendshëm të numërimit dhe regjistrimit të numrave në ARIS. Informacionet për hyrjet e brendshme të banesave dhe lokaleve afariste/hapësirave për zyre në ndërtesat kolektive duhet të mblidhen, hyrjet duhet të numërohen dhe të digjitalizohen në ARIS.

1. **Mbledhja dhe regjistrimi i të dhënave lidhur me tabelat me emrat e rrugëve**

ARIS duhet të ketë informacione për lokacionin dhe të dhëna të tjera relevante për tabelat me emrat e rrugëve. Të dhënat e tilla aktualisht mungojnë kryesisht në ARIS. Procesi i sinjalizimit të adresave është një nga proceset më të rëndësishme. Gjatë kësaj faze është e rëndësishme mbledhja dhe digjitalizimi i të dhënave të rëndësishme të tabelave me emrat e rrugëve. Pas mbledhjes dhe digjitalizimit të të dhënave të tabelave me emrat e rrugëve, është gjithashtu e nevojshme që komunat të mbështeten në inspektimin e procesit të vendosjes së emrave të rrugëve dhe tabelave me numra e adresave.

**Kohëzgjatja e detyrës**

Stafi mbështetës komunal – konsulentët e kontraktuar do të punojnë me orar të plotë në një komunë për një periudhë kohore deri në 6 muaj. Puna kryhet në zyrë dhe në terren. Konsulenti do t’i raportojë Drejtorit të Drejtoratit për Urbanizëm të komunës përkatëse, i cili gjithashtu do të përgatisë planin e përgjithshëm të punës dhe do të mbikëqyrë punën e përditshme. Komuna është përgjegjëse për sigurimin e hapësirave për zyre, qasjen në kompjuter dhe pajisje të tjera, si dhe mund të siguroj transportin e nevojshëm për punën në terren.

 **Përgatitja e nevojshme arsimore dhe përvoja e punës**

* + - Kualifikimet e detyrueshme:
	+ Diplomë universitare (minimumi Baçelor) në Gjeografi, Gjeodezi ose në fusha të tjera të ngjashme;
		- Kualifikimet e preferuara:
	+ Përvojë në punë dhe mbledhje të të dhënave gjeohapësinore dhe navigim me hartë në terren;
	+ Përvojë pune në sistemin e adresave dhe sinjalizimin përkatës;
	+ Përvoja nga puna me çështje të tjera teknike në komuna;
	+ Njohuri bazë në teknologjinë e informacionit, preferohet njohuri në sistemet e GIS-it;
	+ Njohuri të çështjeve komunale me prioritet për punë;
	+ Përparësi kanë kandidatët që kanë patent shoferi.

**Procesi i përzgjedhjes**

Konsulentët me përvojë dhe të kualifikuar do të përzgjidhen sipas dispozitave të Rregulloreve të Prokurimit të Bankës Botërore për Huamarrësit e Financimit të Projekteve Investuese (FPI), korrik 2016, bazuar në metodën e përzgjedhjes për Konsulentët Individual (KI), (Përzgjedhja e Konsulentëve të Kualifikuar përmes Procedurës së Hapur Konkurruese)”.

Konsulentët e interesuar mund të marrin informacione të mëtejshme në adresën e mëposhtme gjatë orarit të punës: **08:00 - 16:00 (nga e hëna në të premten)**

Shprehja e interesit mund të dorëzohet në formë elektronike në email adresën e cekur më poshtë deri më **03 gusht 2023 në orën 14:00 (ora lokale).**

**Agjencia Kadastrale e Kosovës**

Specialisti i Prokurimit

Adresa:rr. “Astrit e Arbnor Dehari” Nr. 25

10 000 Prishtinë, Republika e Kosovës

E-mail: prokurimi.regip@rks-gov.net